cyanic-selkie/wikianc huggingface dataset:
Եկատերինա Մակարովա
2014 թվական. Երկրորդ WTA մենախաղի տիտղոս և առաջին խոշոր կիսաեզրափակիչ
Մակարովան Rogers Cup մրցաշարում առաջին անգամ հասել է Premier 5 մակարդակի մրցաշարի մենախաղի կիսաեզրափակիչ։ Մրցաշարի ընթացքում նա երկրորդ շրջանում հաղթել է զուգախաղի իր խաղընկերուհի Ելենա Վեսնինային, իսկ այնուհետև 2-րդ դասակարգված Պետրա Կվիտովային։ Կիսաեզրափակիչում նա համառ պայքարում, երկու թայ-բրեքներում, պարտվել է Ագնեշկա Ռադվանսկային ։ Զուգախաղում Մակարովա-Վեսնինա զույգը քառորդ եզրափակիչում պարտվել է Սե Շուվեյ-Պեն Շուայ զույգին։
Մեծ Սաղավարտի մենախաղի մրցաշարերում առաջին կիսաեզրափակիչին Մակարովան հասել է ԱՄՆ բաց առաջնությունում։ Չորրորդ շրջանում Էժենի Բուշարի նկատմամբ հաղթանակից հետո նա խառորդ եզրափակիչում հաղթել է նաև Վիկտորիա Ազարենկային, սակայն կիսաեզրափակիչում պարտվել է աշխարհի 1-ին ռակետ Սերենա Ուիլյամսին։ Այնուամենայնիվ, Մակարովան կարիերայում երրորդ տիտղոսն է նվաճել Մեծ Սաղավարտի մրցաշարում, հաղթանակ տանելով կանանց զուգախաղի մրցաշարում ։ Առաջին շրջանում նրանք հաղթանակ են տարել Դանիելա Հանտուխովա-Ֆրանչեսկա Սկիավոնե զույգի նկատմամբ։ Երկրորդ և երրորդ շրջաններում պայքարից դուրս են թողել Պետրա Ցետկովսկա-Կատարժինա Պիտեր և Վանիա Քինգ-Լիզա Ռեյմոնդ զույգերին։ Քառորդ եզրափակիչում նրանք երկու սեթում հաղթել են Վենուս Ուիլյամս-Սերենա Ուիլյամս զույգին, իսկ կիսաեզրափակիչում, կրկին երկու սեթում, Կիմիկո Դատե-Բարբորա Ստրիցովա զույգին։ Եզրափակիչում նրանց մրցակիցները Մարտինա Հինգիսը և Ֆլավիա Պենետան էին, ում նկատմամբ նրանք առավելության են հասել երեք սեթում։
Մրցաշրջանի ասիական շրջանում Մակարովան երկրորդ և երրորդ շրջան է հասել Ուհանի և Պեկինի մրցաշարերում։ Արդյունքում նա դասակարգման աղյուսակում հասել է 13-րդ վարկանիշին։
Զուգախաղի մրցաշարերում հաջող ելույթները Մակարովա-Վեսնինա զույգին սեպտեմբերի 10-ին իրավունք է տվել մասնակցելու WTA Ամփոփիչ մրցաշարին, որտեղ նրանք քառորդ եզրափակիչ փուլում պարտվել են Ալլա Կուդրյավցևա-Անաստասիա Ռոդիոնավա զույգին։ Մակարովան պահեստյինների թվում էր նաև մենախաղի մրցաշարում, սակայն չի մասնակցել մրցաշարին։
2015 թվական. Մեծ Սաղավարտի մենախաղի երկրորդ կիսաեզրափակիչ, նորամուտ Թոփ 10 և վնասվածքներ
Մրցաշրջանի սկզբում Մակարովան կենտրոնացած էր մենախաղի մրցաշարերում։ Նրա առաջին ելույթը եղել է Սիդնեյի Apia International մրցաշարում, որտեղ նա պարտվել է երկրորդ շրջանում։ Ավստրալիայի բաց առաջնությունում նա երկրորդ անգամ անընդմեջ հասել է Մեծ Սաղավարտի մրցաշարի կիսաեզրափակիչ, քառորդ եզրափակիչում երկու սեթում հաղթանակ տանելով 3-րդ դասակարգված Սիմոնա Հալեպի նկատմամբ։ Կիսաեզրափակիչում նրա հաղթարշավը կանգնեցրել է հայրենակից Մարիա Շարապովան։ Զուգախաղի մրցաշարում նա և Ելենա Վեսնինան պայքարից դուրս են մնացել քառորդ եզրափակիչում, որտեղ նրանք երեք սեթում պարտվել են մրցաշարի ապագա հաղթողներ Բեթանի Մատեկ Սանդսին և Լյուսիա Շաֆարժովային։ Մենախաղի նրա հաջող ելույթները թույլ են տվել վարկանիշային աղյուսակում բարձրանալ կարիերայում բարձրագույն 9-րդ հորիզոնական։
6-րդ դասակարգված Մակարովան քառորդ եզրափակիչ է հասել Դուբայի մրցաշարում, որտեղ նրան պարտության է մատնել Սիմոնա Հալեպը։ Զուգախաղում նրանք նույնպես հասել են խառորդ եզրափակիչ։ Մակարովա-Վեսնինա զույգը երկու անընդմեջ եզրափակիչ է հասել Ինդիան Ուելսի Indian Wells Masters և Մայամիի Miami Open մրցաշարերում, սակայն երկու դեպքում էլ պարտվել են Մարտինա Հինգիս-Սանիա Միրզա զույգին։ Մենախաղում Մակարովան կրկնել է նախորդ տարվա նույն մրցաշարերի արդյունքները՝ 3-րդ և 4-րդ շրջան։
Ֆրանսիայի բաց առաջնությունում Մակարովան կրկնել է իր լավագույն արդյունքը մրցաշարում, երբ 2011 թվականին հասել էր չորրորդ շրջան։ Մեծ Սաղավարտի բոլոր չորս մրցաշարերում առնվազն քառորդ եզրափակիչ հասնելու հնարավորությունից նրան զրկել է աշխարհի նախկին 1-ին ռակետ Անա Իվանովիչը, նրան պարտության մատնելով երեք սեթում ։
Ուիմբլդոնի մրցաշարի մենախաղում Մակարովան երկրորդ շրջանում անսպասելիորեն պարտվել է Մագդալենա Ռիբարիկովային։ Զուգախաղում Մակարովան և Վեսնինան դուրս են եկել եզրափակիչ, որտեղք որոշիչ սեթում 5-3 հաշվով առավելություն ունենալով վերջնական արդյունքում պարտվել են Մարտինա Հինգիսին և Սանիա Միրզային ։
Ամերիկյան մայրցամաքի վրա անցկացվող մրցաշարերում Մակարովան հասել է Վաշինգտոնի մրցաշարի կիսաեզրափակիչ, որտեղ դասակարգված էր 1-ին համարի տակ, սակայն պարտություն է կրել Անաստասիա Պավլյուչենկովայից։ Տորոնտոյի մրցաշարում նա երկրորդ շրջանում պարտվել է Պոլոնա Հերցոգին։ ԱՄՆ բաց առաջնությունում Մակարովան հասել է չորրորդ շրջան, որտեղ պարտություն է կրել Կրիստինա Մլադենովիչից։ Զուգախաղի մրցաշարերում նա մասնակցություն է ունեցել միայն Տորոնտոյի մրցաշարում, որտեղ դուրս են մնացել պայքարից երկրորդ շրջանում։ Այնուհետև Մակարովան վնասվածքի պատճառով բաց է թողել մրցաշրջանի մնացած մասը։
2016 թվական. Օլիմպիական ոսկե մեդալ և WTA Ամփոփիչ մրցաշարի զուգախաղի հաղթող
Մակարովան հունվարին դադար է տվել զուգախաղի մրցաշարերում մասնակցությանը և մրցաշրջանը սկսել է Բրիսբենի և Սիդնեյի Premier մրցաշարերում, հասնելով երկրորդ շրջան և քառորդ եզրափակիչ։ Ավստրալիայի բաց առաջնությունում Մակարովան չորրորդ շրջանում, համառ պայքարում, պարտվել է Յոհաննա Կոնտային։
Մակարովան քառորդ եզրափակիչ է դուրս եկել Մայամիի մրցաշարի և մենախաղում, և զուգախաղում։ Զուգախաղում նա համագործակցել է Բարբորա Ստրիցովայի հետ։ Նա Վեսնինայի հետ վերամիավորվել է Մադրիդի մրցաշարում, որտեղ դուրս են եկել կիսաեզրափակիչ։ Հաջորդ մրցաշարերում զույգը երկու անընդմեջ եզրափակիչի է հասել։ Հռոմում զույգը պարտվել է Մարտինա Հինգիս-Սանիա Միրզա զույգին, իսկ Ֆրանսիայի բաց առաջնությունում պարտվել են Կարոլին Գարսիա-Կրիստինա Մլադենովիչ զույգին։ Ուիմբլդոնի մրցաշարում զույգը քառորդ եզրափակիչում պարտվել է Ուիլյամս քույրերին։ Մակարովան առաջընթաց է ունեցել խոտածածկի մենախաղի մրցաշարերում, հաղթանակ տանելով ութ հանդիպումներից վեցում, չորրորդ շրջանում պարտություն կրելով միայն զուգախաղի խաղընկերուհի Ելենա Վեսնինայից։
Զույգը, վերջապես, մրցաշրջանում իր առաջին տիիղոսը նվաճել է Մոնրեալիյի Rogers Cup մրցաշարում, որտեղ պարտության են մատնել Սիմոնա Հալեպ-Մոնիկա Նիկուլեսկու զույգին։ Այնուհետև զույգը մասնակցել է Ռիո դե Ժանեյրոյի Օլիմպիական խաղերին։ Առաջին շրջանում նրանք հաղթել են Անաստասիա Ռոդիոնովա-Արինա Ռոդիոնովա զույգին։ Երկրորդ շրջանում պարտության են մատնվել Անդրեա Միտուն և Ռալուկա Օլարուն։ Քառորդ եզրափակիչում նրանք հաղթանակ են տարել իսպանացի Գարբինե Մուգուրուսա-Կարլա Սուարես Նավարո զույգի նկատմամբ։ Կիսաեզրափակիչում նրանք առավելության են հասել չեխական Լյուսիա Շաֆարժովա-Բարբորա Ստրիցովա զույգի նկատմամբ։ Եզրափակիչ խաղում նրանք, ինչպես և նախորդ բոլոր հանդիպումներում, երկու սեթում պարտության են մատնել Թիմեա Բաչինսկիին և Մարտինա Հինգիսին, դառնալով առաջին ռուսական զույգը, ով հաղթանակ է տարել Օլիմպիական խաղերի զուգախաղի մրցաշարում։
Տարվա վերջին Մակարովան և Վեսնինան մասնակցել են իրենց համատեղ երրորդ WTA Ամփոփիչ մրցաշարին։ Քառորդ եզրափակիչ խաղում նրանք հաղթանակ են տարել Անդրեա Հլավաչկովա-Լյուսիա Հրադեցկա զույգի նկատմամբ։ Կիսաեզրափակիչում առառվելության հասնելով 2-րդ դասակարգված Մարտինա Հինգիս-Սանիա Միրզա զույգի նկատմամբ, նրանք դուրս են եկել եզրափակիչ։ Եզրափակիչում նրանք հանդիպել են 3-րդ դասակարգված Բեթանի Մատեկ Սանդս-Լյուսիա Շաֆարժովա զույգի հետ և հաղթանակ են տարել երկու սեթում, նվաճելով զուգախաղի մրցաշարի հաղթողի տիտղոսը, որը Մակարովայի 10-րդ WTA տիտղոսն էր զուգախաղի մրցաշարերում։
Արտաքին հղումներ
Կատեգորիա:Ռուս թենիսիստներ Կատեգորիա:Մեծ սաղավարտի (թենիս) մրցաշարեր Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Օլիմպիական չեմպիոններ Կատեգորիա:Ռուս օլիմպիական չեմպիոններ‎ Կատեգորիա:Բարեկամության շքանշանի ասպետներ (Ռուսաստան) Կատեգորիա:2016 թվականի Ամառային օլիմպիական խաղերի չեմպիոններ
Շիրակի գոգավորություն
Շիրակի գոգավորություն, բնամարզ Հայաստանում։ Ընդգրկում է Ախուրյանի շրջանը, Արթիկի և Անիի շրջանների մի մասը։ Շրջանակված է Շիրակի, Փամբակի լեռնաշղթաներով և Արագած լեռնազանգվածով։ Արևմուտքում միանում է Կարսի սարահարթին։
Հատակը գտնվում է 1550-1600 մ բարձրության վրա։ Հայաստանի սահմաններում ունի 25—30 կմ երկարություն և 18—20 կմ լայնություն։ Թեքված է դեպի հարավ-արևմուտքում։ Տեկտոնական իջվածք է, լցված պլիոցենի և պլեյստոցենի մոտ 300—350 մ հզորության լճային, հրաբխային և նորագույն ալյուվիալ, պրոլյուվիալ և այլ նստվածքներով։ Տարածված են տուֆերը։
1978 թվականի դրությամբ բնակչությունն զբաղվում էր հացահատիկի, շաքարի ճակնդեղի մշակությամբ, բանջարաբուծությամբ, անասնապահությամբ։ Զարգանում էր պտղաբուծությունը։
Կատեգորիա:Հայաստանի գոգավորություններ
Վոդոպոյնոե (ավան, Սակիի շրջան)
Վոդոպոյնոե (Водопійне, Abuzlar), ավան Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Աբուզլար։
2001 թվականի տվյալներով Վոդոպոյնոե ավանում բնակվում էր 296 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի ավաններ
Թեժ Նեպտուն կամ Հոպտուն
Թեժ Նեպտուն կամ Հոպտուն, հսկա մոլորակի տեսակ, զանգվածով գրեթե հավասար Նեպտունի կամ Ուրանի զանգվածին, պտտվում է իր աստղի շուրջ սովորաբար 1 ԱՄ -ից պակաս սահմաններում ։ 2007 թվականին հաստատապես հայտաբերվել է առաջին Թեժ Նեպտունը՝ Gliese 436 b-ն, որը 33 լուսային տարի հեռավորության վրա գտնվող էկզոմոլորակ է։ Վերջին հետազոտությունները ցույց են տվել Ծիր Կաթնում Թեժ Նեպտունների ավելի մեծ պոտենցիալ տարածվածություն քան ենթադրվում էր ։ Թեժ Նեպտունները ձևավորվել են in situ (ձևավորվել են ներկայումս դիտվող ուղեծրային հեռավորության վրա) կամ ex situ(այլ ուղեծրից գաղթած) ։
Ընդհանուր բնութագրեր
Իրենց ծնող աստղերին մոտ լինելու պատճառով թեժ Նեպտունները ավելի մեծ հնարավորություն ունեն աստղին տարանցելու, քան այլ նույն զանգվածով մոլորակները՝ ավելի հեռու ուղեծրերում։ Սա բարձրացնում է թեժ Նեպտունների տարանցման վրա հիմնված դիտարկման մեթոդներով հայտաբերման շանսերը։
Տարանցիկ թեժ Նեպտուններից են Gliese 436 b-ն և HAT-P-11b-ն։ Gliese 436 b-ն (կամ GJ 436b) առաջին հաստատապես հայտնաբերված թեժ Նեպտունն է, որը հայտնաբերվել է 2007 թվականին։ 2004 թվականին հայտաբերված Dulcinea էքզոմոլորակը (կամ HD 160691 c) նույնպես կարող է լինել թեժ Նեպտուն, բայց դեռևս հաստատատված չէ։ Մեկ ուրիշ թեժ Նեպտուն կարող է լինել Kepler-56b-ն, որը զանգվածով որոշ չափով մեծ է Նեպտունից և 0․1 ԱՄ տարածության վրա է պտտվում իր աստղի շուրջ, ավելի մոտ, քան Մերկուրին է պտտվում Արեգակի շուրջ ։
Առաջին տեսական ուսումնասիրությունը թեժ Նեպտունների ձևավորման վերաբերյալ իրականացվել է 2004 թվականին ։ Եթե այս մոլորակները ձևավորվել են ex situ, այսինքն, փոխել են իրենց դիրքը ձևավորվելու ընթացքում, ապա դրանք կպարունակեն մեծ քանակությամբ սառած ցնդող քիմիական նյութեր և ամորֆ սառույց։ Եթե դրանք ձևավորվել են in situ, ապա նրանք կպարունակեն ծանր հրակայուն նյութեր ։ Բայց, անկախ ձևավորման տեսակից, թեժ Նեպտունները պետք է պարունակեն մեծ զանգվածներով գազեր, հիմնականում ջրածին և հելիում, որոնք կկազմեն մոլորակի զանգվածի մեծ մասը  ։
Ուլտրա-թեժ Նեպտուններ
LTT 9779 b-ին առաջին հայտաբերված ուլտրա-թեժ Նեպտունն է 19 ժամանոց ուղեծրով և 1700 աստիճան ցելսիուս մթնոլորտային ջերմաստիճանով։ Լինելով չափազանց մոտ իր ծնող աստղին և լինելով Նեպտունից երկու անգամ մեծ, նրա մթնոլորտը պետք է գոլորշիանար տիեզերք, ուստի դրա գոյությունը պահանջում է անսովոր բացատրություն ։ 2021 թվականին Վեգայի շուրջ պտտվող Նեպտունից որոշ չափով մեծ մոլորակ է հայտաբերվել, որը հնարավոր է լինի ուլտրա-թեժ Նեպտուն։ Այն ամեն 2,43 օրը մեկ պտտվում է Վեգայի շուրջ և նրա մթնոլորտի ջերմաստիճանը մոտ 2500 աստիճան ցելսիուսի է հասնում, դարձնելով նրան երկրորդ ամենատաք հայտաբերված մոլորակը ։
Արտաքին հղումներ
Կատեգորիա:Ֆիզիկա Կատեգորիա:Աստղագիտություն Կատեգորիա:Մոլորակագիտություն Կատեգորիա:Բնօրինակում անաղբյուր հոդվածներ
Ցիանոբակտերիաներ
Ցիանոբակտերիաներ կամ կապտականաչ ջրիմուռներ, ջրիմուռների բաժին։ Միաբջիջ, բազմաբջիջ (թելաձև) և գաղութային օրգանիզմներ են։ Բնորոշ է կապտականաչ գույնը, սակայն լինում են նաև վարդագույն, մանուշակագույն և համարյա սև գույն ունեցող ձեեր։ Նշված գույները պայմանավորված են քլորոֆիլ a, ֆիկոցիան (կապույտ), ֆիկոէրիթրին (կարմիր) պիգմենտների և կարոտինոիդների առկայությամբ։ Կապտականաչ ջրիմուռների պրոտոպլաստը կազմված է գունավոր շերտից՝ քրոմատոպլազմայից, և անգույն ներքին մասից՝ ցենտրոպլազմայից։ Քրոմատոպլազմայում են գտնվում ֆոտոսինթեզն իրականացնող թիթեղիկները՝ լամելները։ Ցենտրոպլազման պարունակում է կորիզային նյութ, ռիբոսոմներ, պահեստային նյութեր են։ Պլանկտոնային ձևերն ունեն գազային վակուոլներ։ Բազմանում են վեգետատիվ և անսեռ ճանապարհով։ Հայտնի է 150 ցեղ, 2000 տեսակ։ Կապտականաչ ջրիմուռներ մտնում են քաղցրահամ ջրերի և ծովերի բենթոսի և պլանկտոնի բաղադրության մեջ։ Քաղցրահամ ջրերում երբեմն առաջացնում են ջրի «ծաղկում»։ Որոշ պայմաններում կապտականաչ ջրիմուռների խիստ բազմացումը նպաստում է բուժիչ ցեխերի առաջացմանը։ Չինաստանում, Չադ Հանրապետությունում կապտականաչ ջրիմուռների առանձին տեսակներ օգտագործվում են սննդի մեջ։
Կատեգորիա:Բակտերիաներ
Մուստլա (գյուղ, Պիհտլա շրջան)
Մուստլա (Mustla), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 9 մարդ։
Սոտնիկովսկիե Վիսելկի
Սոտնիկովսկիե Վիսելկի (Сотниковские Выселки), գյուղ Ռուսաստանի Լիպեցկի մարզի Կրասնինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Կրասնինսկի շրջանի բնակավայրեր
Կապույտ մզկիթ (այլ կիրառումներ)
Կապույտ մզկիթ, կարող է վերաբերել՝
(6399) Հարադա
(6399) Հարադա (Harada), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 3-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,432226 ա. մ., առավելագույնը մոտենում է 2,1629 ա. մ. հեռավորության վրա և հեռանում 2,7016 ա. մ. ։ Արեգակի շուրջ մեկ ամբողջական պտույտ է կատարում 1385,49 երկրային օրվա ընթացքում, իր ուղեծրով շարժվելով միջինում 0,259835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,4° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սերգեյ Կոպիրկին
Սերգեյ Կոպիրկին (Сергей Павлович Копыркин, ), ռուս դիվանագետ։
Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1985)։ Տիրապետում է անգլերեն, ֆրանսերեն և իսպաներեն լեզուներին։ Դիվանագիտական գործունեությամբ սկսել է զբաղվել 1985 թվականից։
Ամուսնացած է։ Ունի որդի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Ալիսոֆի
Ալիսոֆի, գյուղ Արևելյան Հայաստանում, Կարսի մարզի Կարսի գավառում, Սողնալուի տեղամասում։ Գտնվում էր Կարս-Սարիղամիշ ճանապարհի վրա։
XX դարասկզբին ուներ 566 հայ, հույն և ռուս բնակիչ։
Գյուղն ուներ հեռագրատուն և փոստակայան։
Տես նաև
Կատեգորիա:Արևելյան Հայաստանի գյուղեր
Ժողովածու (2762)
Ժողովածու (2762), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2762 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 21,7x15 չափս։ Ձեռագիրը կազմված է 121 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշվեպատ ստվարաթուղթ ։
Ծանոթագրություններ
Կատեգորիա:Մատենադարանի ձեռագրեր
Բզիկուրթկարի
Բզիկուրթկարի (ბზიკურთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1080 մետր բարձրության վրա։ Շրջկենտրոն Դուշեթից հեռու է 55 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Վորոբյովո (գյուղ, Սակիի շրջան)
2001 թվականի տվյալներով Վորոբյովո գյուղում բնակվում էր 1 048 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Ամա Աբեբրեզե
Ամա Աբեբրեզե (Ama K Abebrese, ), գանացի և բրիտանացի դերասանուհի, հեռուստահաղորդավարուհի, պրոդյուսեր ։ Ծնվել է Գանայում, հասակ առել Մեծ Բրիտանիայի մայրաքաղաք Լոնդոնում ։ 2011 թվականին արժանացել է Աֆրիկյան կինոակադեմիայի մրցանակին (AMAA Awards) «Կանացի դերի լավագույն կատարում» անվանակարգում՝ «Ընկղմվող ավազներ» ֆիլմի գլխավոր հերոսուհու կերպարը մեծ վարպետությամբ ու տպավորիչ կերպով մարմնավորելու համար։
Նրա դերասանական աշխատանքներից հիշարժան են հատկապես դերակատարումները «Ազալի» և Քերի Ֆուկունագայի «Անտուն գազաններ» ֆիլմերում, որոնցից առաջինը առաջադրվել է ամերիկյան կինոակադեմիայի «Օսկար» մրցանակի «Լավագույն օտարալեզու ֆիլմ» անվանակարգում, իսկ երկրորդը ճանաչվել է Netflix ընկերության ամենադիտարժան կինոնկարներից մեկը։ Ամա Աբեբրեզեն ընդգրկվել է Աֆրիկայի 20 լավագույն դերասան-դերասանուհիների ցանկում՝ ըստ FilmContacts.com. կայքէջի վարկածի ։
Ուսումնառություն
Աման միջնակարգ կրթություն ստացել է Լոնդոնի արևմտյան շրջանում՝ Համերսմիթում, այնուհետև սովորել է պարի ակադեմիայում (Burlington Danes Academy-ում)։ Ունի արվեստների բակալավրի աստիճան, որ ստացել է Լոնդոնի Թուիքենհեմ շրջանում գործող Սուրբ Մարիամ համալսարանն ավարտելով։
Գործունեություն
Հեռուստատեսությունում իր կարիերան Ամա Աբեբրեզեն սկսել է դեռևս լոնդոնյան YCTV (Youth Culture Television) դպրոցում սովորելիս։ Եղել է BBC2 հեռուստաալիքի Pass da Mic երիտասարդական շոուի վարող և English File ուսումնական շոուի հրավիրված վարող ։ Դրանից հետո երկար տարիներ աշխատել է OBE TV-ում, հարցազրույցներ անցկացրել բազմաթիվ նշանավոր անձանց հետ, այդ թվում՝ Հարիսոն Ֆորդի, Նի-Յոյի, Ռիհաննայի, Ջորջ Լուկասի ։
Կինոյում նրա հիշարժան աշխատանքներից է դերակատարումը բազմաթիվ միջազգային մրցանակների արժանացած «Ընկղմվող ավազներ» ֆիլմում, որը 2010 թվականին Ghana Movie Awards մրցանակաբաշխությունում մրցանակի է առաջադրվել 12 անվանակարգում և դրանցից չորսում հաղթող է ճանաչվել (այդ թվում՝ «Կանացի դերի լավագույն կատարում» և «Լավագույն ֆիլմ» անվանակարգերում)։
Ամա Աբեբրեզեն աշխատել է որպես սեփական կինոարտադրության ղեկավար, ինչպես նաև՝ ViaSat-1 հեռուստաալիքի Գանայում գործող մասնաճյուղի գործադիր պրոդյուսեր ։
2014/15 թվականներին նա ընդգրկվել է Աֆրիկայի առավել ազդեցիկ 100 կանանց ցանկում՝ ըստ C Hub ամսագրի վարկածի ։
Արտաքին հղումներ
Կատեգորիա:Գանացի դերասանուհիներ Կատեգորիա:Բրիտանացի կինոդերասանուհիներ Կատեգորիա:Բրիտանացի կինոպրոդյուսերներ Կատեգորիա:Բրիտանացի հաղորդավարներ
Դարբնոցամամլիչային սարքավորումների գործարան
Դարբնոցա-մամլիչային սարքավորումների գործարան, արդյունաբերական ձեռնարկություն ՀՀ Շիրակի մարզկենտրոն Գյումրիում (նախկինում՝ Լենինական)։
Հիմնադրվել է 1912 թվականին, Հեքիմյանների մեխանիկական արհեստանոցի բազայի վրա։ Մինչև 1958 թվականը կոչվել է «մեխանիկական գործարան», թողարկել է մետաղե մահճակալներ և կենցաղային առարկաներ։ Վերակառուցվելով որպես մեքենաշինական ձեռնարկության, զգալիորեն ընդարձակվել է և 1980 թվականի դրությամբ ունեցել է հավաքման, մեխանիկական արտադրամասեր, նախապատրաստական, գործիքաշինական, փորձարարական, լայն սպառման առարկաների արտադրության, փաթեթավորման և ձուլման տեղամասեր։ Հիմնական արտադրանքը 25 տոննանոց դարբնոցա-մամլիչ մեքենաներն էին։
Արտադրանքի մի մասն արտահանվել է։ Խորհրդային ժամանակաշրջանում բազմաթիվ անգամներ արժանացել է համամիութենական և հանրապետական մրցանակների ու պարգևների։ Գործարանի 30-ից ավելի աշխատողներ պարգևատրվել են ԽՍՀՄ շքանշաններով ու մեդալներով։
2005 թվականի դրությամբ գործարանի շատ փոքր մասն է գործում։ Ուներ մոտ 20 բանվոր։
Կատեգորիա:Գյումրու գործարաններ Կատեգորիա:Հայաստանի արտադրող ընկերություններ Կատեգորիա:Չվավերացված պնդումներով հոդվածներ Կատեգորիա:1912 հիմնադրումներ Հայաստանում
Ալբայդա
Ալբայդա (Albaida, Albaida), մունիցիպալիտետ և քաղաք Իսպանիայում։ Մտնում է Վալենսիա պրոնվիցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Վալե դել Ալբայդ շրջանում։ Նրա տարածքը գրավում է 35,41 կմ², իսկ բնակչությունը կազմում է 6335 մարդ (2010)։ Հեռավորությունը վարչական կենտրոնից կազմում է 10 կմ։
Արտաքին հղում
Կատեգորիա:Իսպանիայի բնակավայրեր
Մոմանկարչություն
Մոմանկարչություն, գեղանկարչական տեխնիկայի տեսակ, որտեղ իբրև ներկերը կապակցող նյութ ծառայում է մոմը։ Շնորհիվ նրա քիմիական փոքր ակտիվությանը մոմով կատարված ստեղծագործությունները դարերով պահպանում են լոկալ գույնի նախնական թարմությունը և գունաշերտի ամրությունը։ Մ․թ․ա․ XIV դարից մոմանկարչությունը օգտագործվել է Եգիպտոսում, տաճարների ճակատները երանգավորելու համար։ Հին Հունաստանում մ․թ․ա․ V դ․ մշակվել է տաք եղանակով մոմանկարչության ավելի կայուն տեխնոլոգիա (էնկաուստիկա, հուն.՝ έγχανότιχή, < έγχαίω - այրել)․ ուժեղ տաքացված մոմաներկերը բրոնզե շիկացված բահիկներով լցնում էին հիմնաշերտի վրա։ Ըստ Տղամարդու դիմանկար, Ֆայյում (մ․ թ․ I դ․) Պլինիոս Ավագի, այդ եղանակով նկարել են Զևքսիսը և Պարասիոսը (աշխատանքները չեն պահպանվել)։ Ֆայյումյան դիմանկարները (մ․թ․ա․ I դ․- մ․թ․ IV դ․, տես Ֆայյում) և բյուզանդական սրբապատկերները (մինչև XII դ․) կատարվել են մոմանկարչության տեխնիկայով, որտեղ էնկաուստիկան հետզհետե փոխարկվել է բևեկնայուղային մոմաներկերով (այսպես կոչված՝ սառը եղանակ) և մոմե տեմպերայով (ցնդող յուղերի խառնուրդով էմուլսիաներ)։ Մեր ժամանակներում մոմանկարչությունը կիրառվում է հիմնականում ստեղծագործությունները վերականգնելու և գունաշերտերը ամրացնելու համար։
Տատ-Բիկշիկ
Տատ-Բիկշիկ (Тат-Бикшик, Тат-Бикшек, Татар Бикшеге), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 87 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Անաա
Անաա (Anaa), օղակղզի Տուամոտու կղզեխմբում (Ֆրանսիական Պոլինեզիա), որը Տահիտի կղզուց բարձր է 350 կմ։
Աշխարհագրություն
Այն ունի օվալի ձև, բաղկացած 11 փոքր կղզիներից, կամ մոտուներից, որոնք շրբատում են մնացած բոլոր ծովալճակներին։ Կորալային խութերի բնական մուտքերը բացակայում են։ Անաայի երկարությունը կազմում եմ մոտավորապես 29,5 կմ, լայնությունը՝ մոտ 6,5 կմ։ Այս օղակղզու հողը ավելի բերրի է, քան Տուամոտուի ուրիշ օղակզիներինը։ Օղակղզու մակերեսը կազմում է 38 կմ²։
Պատմություն
Կղզին հայտնաբերել է 1769 թվականին անգլիացի ծովագնաց Ջեյմս Կուկը։ XIX դարի սկզբին, կղզին Պոմարե թագավորության մաս դարձավ։ 1850֊ական թվականներին կղզու վրա սկսել էին զբաղվել կոպրայի և մարգարտի մշակմամբ։ XIX դարի կեսերին, օղակղզու բնակչությունը կտրուկ աճեց, հասնելով 2 հազար բնակչի։ Սակայն, օղակղզում կաթոլիների և մորմոնների բազմաթիվ բախումների հետևանքով, ինչպես նաև ֆրանսիական զորքերի միջամտության պատճառով, Անաայի բնակչությունը զգալիորեն նվազեց։
Վարչական բաժանում
Կղզիներն են՝ Անաան, Ֆաիտեն, Մատուտունգան և Տահանենան, որոնք ձևավորում են Անաայի կոմունան։ Այդ բոլորը մտնում է Տուամոոտու-Գամբի վարչական շրջանի կազմի մեջ։
Բնակչություն
2007 թվականին Անաա օղակղզու բնակչությունը կազմել էր 461 մարդ։ Խոշորագույն բնակավայրն է Տուկուհորա (Tukuhora) գյուղը։ Այն հայտնի է ինչպես Անաան։
Տնտեսություն
Տեղի բնակչությունը հիմնականում զբաղվում է ձկնորսությամբ, կոպրայի արտադրությամբ, մարգարաիտները մշակությամբ։
Բնական երևույթներ
Կղզու վրա հաճախակի են լինում արևադարձային փոթորիկներ։ Ամենավտանգավորը և խոշորագույնը տեղի է ունեցել 1878 և 1906 թվականներին։
Արտաքին հղումներ
Կատեգորիա:Օղակղզիներ Կատեգորիա:Խաղաղ օվկիանոսի կղզիներ Կատեգորիա:Ֆրանսիական Պոլինեզիա
Ֆերնանդո Կանոն
Ֆերնանդո Կանոն Ֆաուստինո ի Ալումնո (Fernando Canon Faustino y Alumno, ), ֆիլիպինցի հեղափոխական, բանաստեղծ, բժիշկ, երաժիշտ, ինժեներ, գյուտարար, շախմատիստ։
Մուստլա (գյուղական ավան, Տառվաստու շրջան)
Մուստլա (Mustla), գյուղական ավան Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղական ավանում բնակվում էր 818 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Տառվաստու շրջանի բնակավայրեր Կատեգորիա:Էստոնիայի գյուղական ավաններ
Ֆերնանդո Կանոն
Կենսագրություն
Ֆիլիպիններ վերադառնալուց հետո Ֆիլիպինների հեղափոխական կառավարությունում նա զբաղեցրել է սոցիալական ապահովության նախարարի պաշտոնը (1898-1899)։
Ֆիլիպինա-ամերիկյան պատերազմի ժամանակ 1899֊1902 թվականներին Նուևա Վիզկայա նահանգում ծառայել է որպես գեներալ ։ Հեղափոխական ուժերի պարտությունից հետո նա հրաժարվել է հավատարմության երդում տալ ԱՄՆ-ին և վտարվել է երկրից։
Իր առաջին գրական ստեղծագործությունը հրապարակել է 1889 թվականին՝ «La solidaridad» թերթում։ Բժշկությանն ու տեխնիկայի ոլորտում գյուտերի հեղիինակ է։ Նա նաև նախագծել է ձեռնափայտ՝ խլացուցիչ հրացանի ֆունկցիայով։
Կանոն նվագել է դասական կիթառ։ Իսպանիայում ապրելու տարիներին դասեր է առել հայտնի կիթառահար Ֆրանսիսկո Տառեգայից։ Նա նաև նվագել է ֆիլիպինյան ժողգործիք կուրիապին և եղել է այս գործիքի մասին առաջին հոդվածներից մեկի հեղինակը։ 1916 թվականին դարձել է Ֆիլիպինների համալսարանի նորաստեղծ կոնսերվատորիայի առաջին քարտուղարը։
Կանոն եղել է սիրողական ոճի ուժեղ շախմատիստ։ Իսպանիայում ապրելու տարիներին դարձել է Կատալոնիայի չեմպիոն (1905)։ Հայրենիք վերադառնալուց հետո դարձել է Ֆիլիպինների առաջին առաջնության հաղթող։ Նրա շախմատային կարիերայի մասին այլ տեղեկություններ չեն պահպանվել ։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Ֆիլիպինցի գրողներ Կատեգորիա:Դասական կիթառահարներ Կատեգորիա:Ֆիլիպինցի գիտնականներ
Պահեստատուփային զենք
Կատեգորիա:Զենք
Ժողովածու (1426)
Ժողովածու (1426), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 14րդ դարում։ Գրված է թղթի վրա, որը ունի 16,6×12 չափս։ Ձեռագիրը կազմված է 173 թերթից։ Պահպանակը ունի 2 էջ, գրված է՝ թղթի վրա՝ բոլորգիրով։ Հիշատակարաններ՝ O :
Ծանոթագրություններ
Կատեգորիա:Մատենադարանի ձեռագրեր
Քեյթոն Հենսոն
Քեյթոն Հենսոն (Keaton Henson, ), բրիտանացի ֆոլկ ռոք երաժիշտ, հեղինակ կատարող, նկարիչ, բանաստեղծ և կոմպոզիտոր։ Հայտնի է դարձել իր երաժշտական և նկարչական տաղանդների շնորհիվ։ Նրա նկարները ցուցադրվել են լոնդոնյան այնպիսի պատկերասրահներում ինչպիսիք էին՝ Pertwee, Anderson և Gold gallery։ Նա նաև հանդես է եկել «Gloaming» անխոս գրաֆիկական վեպով։ Քեյթոնը ունի վախ բեմերից, այդ իսկ պատճառով հազվադեպ է համերգներ տալիս։
Կենսագրություն
Քեյթոն Հենսոնը ծնվել է 1988 թվականի մարտի 24-ին Միացյալ Թագավորության մայրաքաղաք Լոնդոնում։ Նրա հայրը դերասան Նիկին Հենսոն է և մայր բալետի պարուհի Մարգարիտ Պոտերը։ Սկզբում Քեյթոն Հենսոնը նկարազարդող էր տարբեր երաժշտական նախագծերում։ Հենսոնը նկարազարդել է այնպիսի երաժիշտների ալբոմներ ինչպիսիք են Dananananaykroyd-ը («Hey Everyone!» ալբոմը), Enter Shikari-ը («Take to the Skies» ալբոմը)։ Սկզբնական շրջանում նա երգերը ձայագրում էր տանը իր համար։ Ավելի ուշ իր ձայագրած նյութերը նվիրեց ընկերոջը որպես նվեր, որից առաջացավ գաղափար դրանք հանձնել հանրության դատին։ 2010 թվականին նա սկսեց իր կարիերան «Dear…» ալբոմով, որը թողարկվել էր Motive Sounds Recordings-ի կողմից սահմանափակ քանակությամբ (յուրաքանչյուր օրնակ երգիչը պատրաստել է սեփական ձեռքերով)։ Ավելի ուշ նա թողարկեց «Metaphors» սինգլը։ Նրա կարիերայում բեկում էր «You Don’t Know How Lucky You Are» երգը, որը առաջին անգամ հնչեց BBC Radio 1-ի եթերում 2011 թվականի սեպտեմբերի 7-ին։ 2012 թվականին թողարկվեց «Dear…» ալբոմի հավելյալ օրինակները (վաճառվել է մոտ 7000 օրինակով)։ Երկրորդ ալբոմը ստեղծվել է ավելի քիչ, քան մեկ տարվա ընթացքում։ «Birthdays» ալբոմի վրա նա աշխատել է Կալիֆորնիայում ամերիկացի պրոդյուսեր Joe Chiccarelli հետ (ալբոմը թողարկվել է 2013 թվականի փետրվարին)։ Նրանց կողմից թողարկվել նաև Party Song», «To Your Health», «Kronos», «Charon», «You Don’t Know How Lucky You Are», «Small Hands», «Sweetheart, What Have You Done To Us», «Lying To You», և «You» երգերի տեսահոլովակները։
Արտաքին հղումներ
Կատեգորիա:Բրիտանացի երաժիշտներ Կատեգորիա:Բրիտանացի բանաստեղծներ
Չար ծիծաղ
Չար ծիծաղ կամ մոլագար ծիծաղ, գեղարվեստական գրականության մեջ չարագործի մոլագար ծիծաղը։ Արտահայտությունը թվագրվում է առնվազն 1860 թվականով ։ «Չարակամ ծիծաղը» կարելի է գտնել նույնիսկ ավելի վաղ. այն թվագրվում է առնվազն 1784 թվականին ։ Ըստ մեկ այլ տարբերակի, «Չարախինդ ծիծաղը», հայտնվել է 1714 թվականին և կարող է ավելի վաղ թվագրվել ։
Կոմիքսներում, որտեղ գերչարագործները նման ծիծաղ են արձակում, դրանք տարբեր կերպ են վերարտադրվում՝ որպես մվահահահա, մուվհահահա, մուահահահա, բվահահահա և այլն ։ Այս բառերը սովորաբար օգտագործվում են նաև ինտերնետային բլոգերում, տեղեկատախտակների համակարգերում և խաղերում։ Այնտեղ դրանք սովորաբար օգտագործվում են, երբ ձեռք է բերվում հաղթանակի ինչ-որ ձև, կամ մատնանշելու համար մեկ ուրիշի նկատմամբ գերազանցություն (պատկանելիություն), կամ երբ ծաղրում են մի հայտարարություն, որին դժվար է հավատալ, որ լրջորեն է արված։
1930-ական թվականներին հանրահայտ « The Shadow » ռադիոհաղորդումն իր շնորհանդեսի շրջանակում օգտագործեց ֆիրմային չար ծիծաղը։ Դա հազվագյուտ դեպք էր, երբ ոչ չարագործ կերպարը չար ծիծաղ օգտագործեց, և այն հնչեցրեց դերասան Ֆրենկ Ռիդիկը։ Նրա ծիծաղը օգտագործվեց նույնիսկ այն բանից հետո, երբ Օրսոն Ուելսը ստանձնեց գլխավոր դերը ։ Դերասան Վինսենթ Փրայսի չար ծիծաղը բազմիցս օգտագործվել կամ պատճենվել է ռադիոյում, կինոյում, երաժշտության մեջ և հեռուստատեսությունում, հատկապես Մայքլ Ջեքսոնի « Thriller » երաժշտական տեսահոլովակի վերջում։
Ֆիլմերում չար ծիծաղը հաճախ լրացնում է սաունդթրեքը, երբ չարագործը տեսախցիկից դուրս է։ Նման դեպքերում ծիծաղը հետևում է հերոսին կամ զոհին, երբ նրանք փորձում են փախչել։ Դրա օրինակներից է « Ինդիանա Ջոնս. Կորուսյալ տապանը որոնելիս » ֆիլմը, որտեղ Բելոկի ծիծաղով են լցվում հարավամերիկյան ջունգլիները, երբ Ինդիանա Ջոնսը փախչում է Հովիտո ցեղից։
Ծանոթագրություններ
Կատեգորիա:1860 նեոլոգիզմներ Կատեգորիա:Ձայնային էֆֆեկտներ Կատեգորիա:Հումոր Կատեգորիա:Ձայնարկություններ Կատեգորիա:Ծիծաղ Կատեգորիա:Բարի և չար
Բենի Աբես
Բենի Աբես (بني عباس), քաղաք Ալժիրի արևմուտքում, Բեշար վիլայեթի Բենի Աբես շրջանի վարչական կենտրոնը ։ Տեղակայված է Բեշար քաղաքից 241 կմ հարավ և երկրի մայրաքաղաք Ալժիր քաղաքից մոտ 1200 կմ դեպի հարավ-արևմուտք, Սաուրա չորացող գետի ձախ ափին։ Հյուսիսից, արևելքից և արևմուտքից քաղաքը շրջապատված է ավազային ծովով, որը հայտնի է որպես Մեծ Արևմտյան Էրգ, իսկ հարավից և հարավ-արևմուտքից սահմանափակված է Սաուրայի հովտով ։
Բնակչությունը 2009 թվականին 11416 մարդ էր, 2008 թվականի տվյալներով՝ 10885 մարդ , իսկ 1998 թվականի տվյալներով՝ 8850 մարդ ։
Բացառությամբ էլեկտրակայանի, քաղաքում ամբողջությամբ բացակայում է արդյունաբերությունը, ինչը բացատրում է բնակչության շրջանում գործազրկության բարձր մակարդակը։ Այստեղ զբաղվում են նաև գյուղատնտեսությամբ։ Տնտեսության առավել հեռանկարային ոլորտը զբոսաշրջությունն է։ Բենի Աբեսում կա 2 հյուրանոց, որոնցից մեկը 3-աստղանի է ։ Բարձր զբոսաշրջային ներուժը պայմանավորված է տեսարժան վայրերի մեծ քանակությամբ. քաղաքի մոտակայքում գտնվում են 7 քսարներ, որոնցից մի քանիսը դեռ բնակեցված են։ Ամենագեղեցիկ քսարը գտնվում է արմավենիների պուրակի կենտրոնում և բնակեցված չէ 1957 թվականից, այն վերականգնվել է և այսօր համարվում է ազգային ճարտարապետական ժառանգության օբյեկտ ։
Կլիմա
Քաղաքի կլիման կարելի է բնութագրել որպես շոգ անապատային։ Ամբողջ տարվա ընթացքում անձրևները շատ քիչ են, սակայն երբեմն հնարավոր են ուժեղ անձրևներ, որոնք կարող են հեղեղումներ առաջացնել Սաուրայի հովտում։ Ամենաշատ տաք ժամանակահատվածը հունիսից մինչև սեպտեմբեր է։
Արտաքին հղումներ
Կատեգորիա:Ալժիրի քաղաքներ Կատեգորիա:Ալժիրի աշխարհագրություն
Սոտսկո
Սոտսկո (Сотско), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 36 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Ստարոռուսկի շրջանի բնակավայրեր
Ալոքյոյ
Ալոքյոյ, գյուղ Արևելյան Հայաստանում, Կարսի մարզի Կարսի գավառում ։
Ծանոթագրություններ
Կատեգորիա:Արևելյան Հայաստանի գյուղեր
(6400) Գեորգալեքսանդեր
(6400) Գեորգալեքսանդեր (Georgealexander), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 10-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 3,014045 ա. մ., առավելագույնը մոտենում է 2,538 ա. մ. հեռավորության վրա և հեռանում 3,4901 ա. մ. ։ Արեգակի շուրջ մեկ ամբողջական պտույտ է կատարում 1911,27 երկրային օրվա ընթացքում, իր ուղեծրով շարժվելով միջինում 0,188356 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,73° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տատիշչև Պոգոստ
Տատիշչև Պոգոստ (Татищев погост), գյուղ Ռուսաստանի Յարոսլավլի մարզի Ռոստովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Ռոստովսկի շրջանի բնակավայրեր
Վերնիսաժ
Վերնիսաժ, արվեստի գործերի ցուցահանդես-վաճառք, որի ժամանակ սովորաբար ներկա են լինում ստեղծագործող արվեստագետները, նրանց քննադատներ և հատուկ հյուրեր։ Անվանումը առաջացել է vernis («լաք») բառից, քանի որ նախկինում նկարիչները այս ցուցահանդեսի ժամանակ լաք էին քսում իրենց նկարի վրա։
Այժմ երբեմն վերնիսաժ են կոչվում սովորական կիրակնօրյա տոնավաճառները, որտեղ վաճառվում են հուշանվերներ, անտիկվար իրեր (գորգեր, զարդեր, նկարներ, ոսկերչական իրեր, մետաղադրամներ) և այլ ապրանքներ։
Կատեգորիա:Ցուցահանդեսներ
Պակ Ջին Ջու
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
20 Greatest Hits (ալբոմ, The Beatles)
20 Greatest Hits (20 մեծագույն երգեր), The Beatles խմբի երաժշտական ալբոմը, որը գրավել է «առաջին հորիզոնականը» Մեծ Բրիտանիայի և ԱՄՆ֊ի չարտերում։ Այն թողարկվել է 1982 թվականի հոկտեմբերի 11֊ին՝ ԱՄՆ֊ում Capitol լեյբլով և Մեծ Բրիտանիայում Parlophone լեյբլով՝ հոկտեմբերի 18֊ին։
Ալբոմի մասին
20 Greatest Hits հավաքածուն ստեղծվել է, որպեսզի նշվի The Beatles խմբի առաջին սկավառակի՝ «Love Me Do»֊ի (Մեծ Բրիտանիա, 1962 թվական) թողարկման 20֊րդ տարելիցը։ Դա The Beatles֊ի ձայնագրություններով վերջին ալբոմն էր, որտեղ կար տարբերություն ալբոմի բրիտանական և ամերիկյան տարբերակներում (The Beatles֊ի որոշ հիթեր, թողարկված ԱՄՆ֊ում, չեն դարձել Մեծ Բրիտանիայում սինգլներ («Eight Days a Week», «Yesterday» և այլն))։
Հայ-հրեական հարաբերություններ
Համեմատություն
Չարլզ Վիլյամ Վիլսոնը Բրիտանիկա հանրագիտարանի 11-րդ հրատարակության մեջ գրում է ․
2012 թվականին Հայաստան կատարած իր այցի ժամանակ Իսրայելի գյուղատնտեսության նախարար Օրիթ Նոկեդը հայտարարել է. «մենք իրար նման ենք մեր պատմությամբ, բնավորությամբ, քիչ թվով բնակչությամբ և արտասահմանում համայնքների առկայությամբ։ Մենք միմյանց նման ենք» ։
20 Greatest Hits (ալբոմ, The Beatles)
Ալբոմի մասին
Այս ալբոմի ամերիկյան տարբերակում, թողարկված Կանադայում, թվարկված չեն այն երգերն, որոնք եղել են «առաջին հորիզոնականում» այդ երկրի չարթերում (Օրինակ․ «Can't Buy Me Love» երգը կանադական CHUM սինգլների չարթում գրավել է 3֊րդ հորիզոնականը), իսկ առաջին հորիզոնականներում գտնվող «All My Loving» և «This Boy» երգերը անգամ բացակայում են ալբոմից։
Հայ-հրեական հարաբերություններ
Պատմություն
Տիգրան Մեծը, որի օրոք Հայաստանը հասել է ամենամեծ չափերի, մ.թ.ա. 1-ին դարում հազարավոր հրեաների է բռնագաղթեցրել և բնակեցրել Մեծ Հայքում ։ Այսօր Հայաստանում պահպանվել է միայն փոքր, հիմնականում ռուսականացված հրեական համայնք, որոնց թվաքանակը չի անցնում 800 մարդը ։
20 Greatest Hits (ալբոմ, The Beatles)
Ալբոմի մասին
Ավստրալիայում թողարկվել է ալբոմի 23 երգային տարբերակը՝ բոնուսային մինի ալբոմով (EP)` The Number Ones (Առաջին համարներն) անվանմամբ։
Հայ-հրեական հարաբերություններ
Պատմություն
Հայերը դարերով ապրել են Իսրայելում։ Երուսաղեմի հայոց պատրիարքարանը հիմնադրվել է 638 թվականին։ Այն գտնվում է Երուսաղեմի Հին քաղաքի չորս թաղամասերից ամենափոքրում՝ հայկական թաղամասում։ 2006 թվականի ուսումնասիրության համաձայն՝ միայն Հին քաղաքում է բնակվում 790 հայ ։
20 Greatest Hits (ալբոմ, The Beatles)
Ալբոմի մասին
Նոր Զելանդիայում թողարկված տարբերակը նման է ամերիկյանին, չնայած որ սկզբում Նոր զելանդական EMI ֆիլիալը ցանկանում էր բրիտանական տարբերակը թողարկել։ Ալբոմի շապիկներն ստեղծվել են Նոր Զելանդիայում, իսկ ներքին ծրարը(inner sleeve )՝ ԱՄՆ֊ում։
Հայ-հրեական հարաբերություններ
Պատմություն
Հայերի և հրեաների մասին ամենավաղ հիշատակումներից մեկը տեղ է գտել ֆրանսիացի ճանապարհորդ Օբրի դե լա Մոթրեի «Ճանապարհորդություններ Եվրոպայում, Ասիայում և Աֆրիկայի որոշ մասերում» գրքի մեջ, որտեղ հեղինակը գրում է, որ հայերն ու հրեաները «ավելի ազնիվ են, քան Օսմանյան կայսրությունում բնակվող հույները» ։
20 Greatest Hits (ալբոմ, The Beatles)
Ալբոմի մասին
Ալբոմի առաջին խաղարկության ժամանակ «Yesterday» երգի տևողությունը սխալ է նշված եղել՝ 1 րոպե 4 վայրկյան։ Հաջորդ խաղարկությունների ժամանակ գրված է եղել ճիշտ տարբերակը՝ 2 րոպե 4 վայրկյան։
Հայ-հրեական հարաբերություններ
Պատմություն
Իսրայելն աջակցել է Ադրբեջանին 1990-ական թվականների սկզբին՝ Արցախյան պատերազմի ժամանակ ընդդեմ Հայաստանի  ։ «Journal of Turkish Weekly» հանդեսի տվյալներով՝ «Թուրքիայի և Իսրայելի լավ հարաբերությունները Վրաստանի և Ադրբեջանի հետ Երևանում դավադրության տեսություններ են առաջացնում, և արմատական հայերը պնդում են, որ հրեաները գլխավոր դեր են խաղում այդ «հակահայկական մեծ ռազմավարության» մեջ» ։
20 Greatest Hits (ալբոմ, The Beatles)
Յուրօրինակ միքսեր
Ամերիկյան ալբոմում առաջին անգամ ներառվել են «I Want To Hold Your Hand» և «I Feel Fine» երգերի միքսերն։
Հայ-հրեական հարաբերություններ
Պատմություն
Երուսաղեմի հայոց պատրիարք Նուրհան Մանուկյանը հայտարարել է, որ հայերին վերաբերվում են որպես «երրորդ կարգի քաղաքացիներ» ։
20 Greatest Hits (ալբոմ, The Beatles)
Երգացանկ
Բոլոր երգերի հեղինակն է Ջոն Լենոնը և Փոլ Մաքքարթնին։
Հայ-հրեական հարաբերություններ
Հրեա-իսրայելական դիրքորոշումը Հայոց ցեղասպանության վերաբերյալ
Դեսպան Մորգենթաուի պատմությունը (1918), որը Հայոց ցեղասպանությունը քննարկող գլխավոր սկզբնաղբյուրներից մեկն է, գրել է ամերիկացի հրեա Հենրի Մորգենթաու Ավագը։ Նույն կերպ «Մուսա լեռան քառասուն օրը» (1933), ցեղասպանության մասին ամենահայտնի վեպերից մեկը, գրվել է ավստրիացի հրեա Ֆրանց Վերֆելի կողմից ։ Ռաֆայել Լեմկինը՝ լեհ հրեա իրավաբան, ցեղասպանություն հասկացությունը մտցրել է որպես մարդկության դեմ հանցագործություն՝ հիմնվելով հայկական փորձի վրա  ։
20 Greatest Hits (ալբոմ, The Beatles)
Մեծ Բրիտանիայի համար տարբերակ
Առաջին կողմ
Հայ-հրեական հարաբերություններ
Հրեա-իսրայելական դիրքորոշումը Հայոց ցեղասպանության վերաբերյալ
Իսրայելի կողմից Հայոց ցեղասպանության ճանաչման շուրջ ծագել է վեճ։ Յահիր Աուրոնը արտահայտում է այն ենթադրությունը, որ Իսրայելը չի ցանկանում փչացնել իր հարաբերությունները Թուրքիայի հետ և ցանկանում է պահպանել Հոլոքոստի ժամանակ ցեղասպանվելու իր եզակիությունը ։
20 Greatest Hits (ալբոմ, The Beatles)
Մեծ Բրիտանիայի համար տարբերակ
Երկրորդ տարբերակ
Հայ-հրեական հարաբերություններ
Հրեա-իսրայելական դիրքորոշումը Հայոց ցեղասպանության վերաբերյալ
2001 թվականին Իսրայելի արտգործնախարար Շիմոն Պերեսը Հայոց ցեղասպանությունը անվանել էր «անիմաստ»։ Ի պատասխան պատմաբան և ցեղասպանության հարցերով փորձագետ Իսրայել Չարնին՝ Պերեսին մեղադրել է այն բանում, որ նա «անցել է բարոյական սահմանը, որը ոչ մի հրեա չպետք է իրեն թույլ տա խախտել»։ Պերես Չարնիին ուղղված իր նամակում հայտարարել է․
2008 թվականին իսրայելցի նախկին պատգամավոր Իսրայել Բեյթեյն Յոսեֆ Շագալը ադրբեջանական ԶԼՄ-ներին տված հարցազրույցում հայտարարել է․ «Ես խորապես վիրավորական և նույնիսկ սրբապղծաբար եմ համարում Երկրորդ համաշխարհային պատերազմի ժամանակ Եվրոպական հրեության Հոլոքոստը համեմատել Առաջին համաշխարհային պատերազմի ժամանակ հայ ժողովրդի զանգվածային բնաջնջման հետ։ Հրեաներին սպանում էին, որովհետև նրանք հրեաներ էին, բայց հայերը իրենք հրահրեցին Թուրքիային և պետք է մեղադրեն իրենք իրենց» ։
20 Greatest Hits (ալբոմ, The Beatles)
ԱՄՆ֊ի համար տարբերակ
Երկրորդ կողմ
Հայ-հրեական հարաբերություններ
Հրեա-իսրայելական դիրքորոշումը Հայոց ցեղասպանության վերաբերյալ
2011 թվականին Քնեսեթը չի քվեարկել Հայոց ցեղասպանության մասին օրինագծի օգտին ։ Քնեսետի խոսնակ Ռեուվեն Ռիվլինը հայտարարել է. «որպես հրեա և իսրայելացի իմ պարտքն է ճանաչել այլ ժողովուրդների ողբերգությունները» ։
20 Greatest Hits (ալբոմ, The Beatles)
Եվրոպայի համար տարբերակ
Առաջին կողմ
Հայ-հրեական հարաբերություններ
Հրեա-իսրայելական դիրքորոշումը Հայոց ցեղասպանության վերաբերյալ
Որոշ նախորդ հակադրություններից հետո ԱՄՆ-ում գործող հրեական լոբբիստական խմբերը միացան Հայոց ցեղասպանությունը ճանաչելու ԱՄՆ կառավարության կոչին։ Հրեա ամերիկացիների զանգվածային ակտիվությունն այս հարցում ազդեցիկ էր ։ 2014 թվականին ամերիկյան նշանավոր հրեական կոմիտեն հարգանքի տուրք մատուցեց Հայոց ցեղասպանության զոհերի հիշատակին։ Ամերիակայի հրեաների կոմիտենը Թուրքիայի կառավարությանը կոչ է արել ոչ միայն լիարժեք հասանելիություն տրամադրել այդ մռայլ ժամանակաշրջանի պատմական գրառումներին, այլև դիտարկել այն իրողությունները, որոնք բացահայտվում են այդ գրառումներում ։ 2015 թվականին հանրային հարցերի հրեական խորհուրդը Հայոց ցեղասպանության մասին բանաձև է ընդունել, որում կոչ է արել ԱՄՆ Կոնգրեսին և ԱՄՆ նախագահին ճանաչել Հայոց ցեղասպանությունը ։
20 Greatest Hits (ալբոմ, The Beatles)
Եվրոպայի համար տարբերակ
Երկրորդ կողմ
Հայ-հրեական հարաբերություններ
Ծանոթագրություններ
Կատեգորիա:Միջազգային հարաբերություններ
20 Greatest Hits (ալբոմ, The Beatles)
Ծանոթագրություններ
Կատեգորիա:Երաժշտական ալբոմներ Կատեգորիա:Անգլալեզու ալբոմներ
Տունելնոե
Տունելնոե (Тунельне, Küçük Orta Mamay), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Օրտա Մամայ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Ժապարաիբա
Ժապարաիբա (Japaraíba), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 3590 մարդ՝ 2006 թվականի տվյալներով։ Գրավում է 172,129 կմ2 տարածք։ Բնակչության խտությունը կազմում է՝ 20,9 մարդ/կմ2։
Պատմություն
Քաղաքը հիմնադրվել է 1962 թվականի դեկտեմբերի 30-ին։
Սեմյոն Բաղդասարով
Սեմյոն Արկադիայի Բաղդասարով(Семён Арка́дьевич Багдаса́ров, ), Մերձավոր Արևելքի և Կենտրոնական Ասիայի պետությունների ուսումնասիրական կենտրոնի տնօրենը։
Եղել է Ռուսաստանի Դաշնության Պետական դումայի հինգերորդ նստաշրջանի պատգամավոր, քաղաքացիական, քրեական, արբիտրաժային օրենսդրական ընթացակարգերի կոմիտեյի անդամ (2007 թվականի դեկտեմբերի 2-ից մինչև 2011 թվականի դեկտեմբերի 26-ը)։ Ռուսական բանակի պահեստազորի գնդապետ է։
Կենսագրություն
Սեմյոն Բաղդասարովը ծնվել է 1954 թվականի նոյեմբերի 20-ին Ուզբեկական ԽՍՀ-ի Ֆերգանա մարզի Մարգիլան քաղաքում, հայկական ընտանիքում։ 1976 թվականին ավարտել է Ուլյանովսկի տանկային ուսումնարանը ։ 1986 թվականին ավարտել է ռազմաքաղաքական ակադեմիան։ 1988 թվականին ավարտել է «Կարմիր Շքանշանակիր» ռազմական համալսարանը։ Տաջիկստանի և Աֆղանստանի լեռնային շրջաններում հատուկ առաջադրանք կատարելու համար, 1993 թվականին, Ռուսաստանի նախագահի գաղտնի հրամանով պարգևատրվել է «Անձնական սխրանք» (արիության) շքանշանով ։ 1995 թվականից պահեստազորի գնդապետ է ։
1995-96 թվականներին ղեկավարել է Ուզբեկստանի, Տաջիկստանի և Թուրքմենստանի գործերով ԱՊՀ համագործակցության կառույցը ։ 1998 թվականի մարտ-ապրիլ ամիսներին եղել է ԱՊՀ Միջպետական տնտեսական կոմիտեի կոլեգիայի նախագահի տեղակալը։ 1998 թվականից Ռուսաստանի Կառավարության նախագահի առաջին տեղակալի՝ Յու. Դ. Մասլյուկովի խորհրդատուն էր ։
1999 թվականի հոկտեմբերից մինևը 2000 թվականի հունվարը աշխատել է Ռուսաստանի Դաշնության դաշնությունների և ազգությունների գործերով նախարարի խորհրդատու։ 2000 թվականի հունվարից մինչև 2001 թվականի հուլիս ամիսը եղել Պետական դումայի արդյունաբերության, շինարարության և գիտական տեխնոլոգիաների կոմիտեյի ղեկավարի խորհրդատու։ 2001 թվականից մինչև 2002 թվականի դեկտեմբերը եղել է Ռուսաստանի Դաշնության Կառավարությանը կից՝ Նիժեգորդսկի երկրամասի նահանգապետի տեղակալ։ 2007 թվականի հուլիս-դեկտեմբեր ամիսներին աշխատել է «Հանուն արդար Ռուսաստանի» հասարակական միավորված կոմիտեյի ղեկավար։ 2007 թվականի դեկտեմբերի 2-ից առաջադրվել է «Արդար Ռուսաստան» քաղաքական կուսակցության ընտրացուցակով՝ Ռուսաստանի Դաշնության Պետական դումայի պատգամավոր։ Պետական Դումայի քաղաքացիական, քրեական, արբիտրաժային և ընթացակարգային օրենսդրական կոմիտեյի անդամ էր։ Լինելով Պետական Դումայի 5-րդ նստաշրջանի պատգամավոր՝ ելույթ է ունեցել և դեմ արտահայտվել Թուրքիայում՝ Ռուսաստանի կողմից ատոմակայանի կառուցմանը, դեռևս հինգ տարի առաջ, մինչև 2015 թվականի նոյեմբերի իրադարձությունները ։ Սեմյոն Բաղդասարովը կանխագուշակել էր բոլոր ռիսկերը, առ այն, որ Թուրքիան հանդիսանում է Ռուսաստանի համար ոչ հուսալի գործընկեր։
Նա իր «Սիրիա. Հակամարտության պատճառները և ելքերը» վերլուծական տեղեկագրքում հիմնավորել է Սիրիայի նախագահ Բաշշար ալ-Ասադ նախագահությունից հեռանալու անհնարինությունը, կապված՝ Ալավիտ համայնքի յուրահատկությունների և դրանց հոգեբանական առանձնահատկությունների, ինչպես նաև, այպես ասախ «Հին գվարդիայի» ազդեցությամբ ։
Ունի նեղ անձնական կապեր մի շարք կրոնական և հոգևոր առաջնորդների հետ։ Բազմիցս հանդիպել է համաշխարհային իսմաիլիտ առաջորդ Կարիմ աղա Խան IV-ի հետ ։
2014 թվականի փետրվարից «Մերձավոր Արևելքի և Կենտրոնական Ասիայի ուսումնասիրման կենտրոնի» ինքնավար, ոչ կոմերցիոն կազմակերպության տնօրենն է։ Զբաղվում է քաղաքական և ռազմական վերլուծություններով՝ Մերձավոր Արևելքում և Կենտրոնական Ասիայում տեղի ունեցող սուր և լարված իրադարձությունների հետ կապված ։
Արտաքին հղումներ
Կատեգորիա:ԽՍՀՄ քաղաքական գործիչներ
Մուստլա-Նիմե
2011 թվականի տվյալներով գյուղում բնակվում էր 29 մարդ։
Արտաքին հղումներ
Կատեգորիա:Էստոնիայի Յարվամաա նահանգի Պաիդե շրջանի բնակավայրեր Կատեգորիա:Էստոնիայի գյուղեր
Բինդաուրթա
Բինդաուրթա (ბინდაურთა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1810 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Սիսկալ
Սիսկալ (Сискал), չեչենների ազգային ավանդական ուտեստը։ Ներառում է եգիպտացորենի ալյուր, աղ և երբեմն՝ գառան ճարպ։ Սալով սիսկալը չեչեններն անվանում են «Մոհ տոյխնա սիսկալ »։ Հին ժամանակներում չեչենները պատրաստում էին այն հացի փոխարեն։
Նկարագրություն
Սիսկալ պատրաստելու համար խմորը հունցում են եգիպտացորենի ալյուրից՝ վրան ավելացնելով աղ ըստ ճաշակի։ Խմորը կտրում են և խմորի կտորներին տալիս կլոր ձև։ Սիսկալը թխում են նախապես տաքացրած չոր կաթսայի մեջ՝ ժամանակ առ ժամանակ շրջելով, մինչև կեղև ձևավորվի։ Պատրաստ լինելուց հետո այն ջարդոտում են ձեռքերով և մատուցում թթվասերով խառնված կաթնաշոռով (тIo берам) կամ հկիսահալ տաք կարագով (кIалд-дятта) ։
Մատենագրութիւնք (2749, Մարգար Խոճենց)
Մարգար Խոճեենց, Մատենագրութիւնք (2749), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2749 թվի տակ։ Ձեռագիրը գրվել է 1789-1809 թվականներին Մարգար Խոճենց գրիչի կողմից Սանկտ Պետերբուրգում։ Գրված է թղթի վրա, որը ունի 22.4×15.5 սմ չափս։ Ձեռագիրը կազմված է 96 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ գրչի՝ 2ա, 80ա, 93ա, հետագայի՝ 1ա (1820) ։
Ծանոթագրություններ
՝
Կատեգորիա:Մատենադարանի ձեռագրեր
Բիծ (մոլորակային անվանակարգ)
Բիծ (macula — բիծ, maculae — բծեր) եզրույթը մոլորակային անվանակարգի մեջ օգտագործվում է մոլորակների և արբանյակների մակերևույթին համեմատաբար փոքր մուգ տարածքներն անվանակոչելու համար։ Որպես եզրույթ սկսել է օգտագործվել այդպիսի օբյեկտներ Եվրոպայի մակերևույթի մանրամասն լուսանկարներում հայտնաբերելուց հետո ։
Այս եզրույթը, ինչպես և մոլորակային անվանակարգի մնացած եզրույթները, նկարագրում է օբյեկտի միայն արտաքին տեսքը և ոչինչ չի ասում դրա ծագման մասին  ։ Նույնիսկ միշտ չէ, որ այն նշանակում է մուգ գույն տեսանելի ընդգրկույթում. Տիտանի բծերն ընտրված են ինֆրակարմիր և ռադարային ալբեդոյով։
2020 թվականի մայիսի դրությամբ բիծ եզրույթով կան անվանումներ Հրատի, Եվրոպայի, Տիտանի և Տրիտոնի վրա ։
Բծերի ցուցակ
Բծեր Եվրոպայի վրա
Բծեր Տիտանի վրա
Բծեր Տրիտոնի վրա
Հղումներ
Կատեգորիա:Մոլորակագիտություն Կատեգորիա:Մոլորակային անվանակարգ Կատեգորիա:Մոլորակների երկրաբանություն